Станіслаў Сяргеевіч Атрашкевіч

Станіслаў Атрашкевіч (нар. , ) — беларускі футбаліст, паўабаронца клуба «Баранавічы».

 Клубная кар’ера 
Выхаванец юнацкай школы «Іслачы», з лета 2020 года пачаў выступаць за дубль клуба, а ў наступным годзе стаў прыцягвацца і да асноўнай каманды. 23 чэрвеня 2021 года дэбютаваў у асноўнай камандзе «Іслачы», выйшаўшы на замену ў другім тайме матча Кубка Беларусі з гомельскім «Лакаматывам» (3:3, па пенальці 2:4). У ліпені 2021 года падпісаў першы прафесійны кантракт з клубам да лета 2024 года. 25 ліпеня 2021 дэбютаваў у Вышэйшай лізе, выйшаўшы на замену ў канцы сустрэчы са «Смаргонню» (2:1). У далейшым працягваў выступаць за дубль.

У ліпені 2022 года быў аддадзены ў арэнду ў дзяржынскі «Арсенал», дзе неўзабаве замацаваўся ў стартавым складзе. Па заканчэнні сезона 2022 вярнуўся з арэнды ў «Іслач».

У сакавіку 2023 года пасля прагляду далучыўся да «Смаргоні» на правах арэнды. У снежні 2023 года па заканчэнні арэнды вярнуўся ў «Іслач», а ў студзені 2024 года разарваў кантракт з прысталічным клубам.

У лютым 2024 года стаў іграком дзяржынскага «Арсенала». Пакінуў клуб у ліпені 2024 года, а ў жніўні папоўніў склад «Баранавічаў».

 Статыстыка выступленняў 
СезонДывізіёнКлубКраінаМатчыГалы 2020  дубль  Іслач    16  0 2021  Д1  Іслач    1  0 2022 (1)  Д1  Іслач    2  0 2022 (2)  Д1  Арсенал    9  0 2023  Д1  Смаргонь    12  0 2024 (1)  Д1  Арсенал    10  0

 Крыніцы 

Катэгорыя:Футбалісты Беларусі
Катэгорыя:Ігракі ФК Іслач
Катэгорыя:Ігракі ФК Арсенал Дзяржынск
Катэгорыя:Ігракі ФК Смаргонь
Катэгорыя:Ігракі ФК Баранавічы